**Anyakönyvi kivonatok igénylése**

Adatok egyeztetése, időpont foglalása szükséges, telefonon, vagy e-mailben.

Az anyakönyvi kivonatot az érintett vagy az általa meghatalmazott személy kérheti. Kiskorú esetén szülője vagy a szülő által meghatalmazott személy részére állítható ki az okirat. Halotti anyakönyvi kivonat kiadható a hozzátartozó részére, vagy (bírósági, földhivatali, hagyatéki eljárásban) annak, akinek jogos érdeke fűződik a haláleset tényének igazolásához, amennyiben a kérelmező az érdeket igazolja.

**Kivonatok fajtái:**

* születési
* házassági
* bejegyzett élettársi kapcsolat
* halotti

2014. július 1. előtti anyakönyvi eseményeket az anyakönyvi esemény helye szerinti anyakönyv tartja nyilván. Ha a kivonatot nem az eseményt nyilvántartó kerületben, településen szeretné az ügyfél kikérni, akkor a kérelmet befogadó anyakönyvvezető megkeresi a nyilvántartó anyakönyvvezetőt és kéri az anyakönyvi esemény rögzítését. A megkeresett nyilvántartó anyakönyvvezető a papír alapú anyakönyvi bejegyzés adatainak az elektronikus anyakönyvbe történő bejegyzéséről gondoskodik, és erről értesíti a megkeresőt. Az értesítést követően az anyakönyvvezető értesíti az ügyfelet, arról hogy a kivonat átvehető.

Amennyiben a megkért anyakönyvi kivonat alapját képző esemény Martonvásár területén történt, vagy az elektronikus anyakönyv az eseményt már tartalmazza, a kivonatot az anyakönyvvezető egyeztetett időpontban 8 napon belül kiadja.

**Szükséges dokumentumok:**

* személyazonosításra alkalmas okmány: érvényes személyazonosító igazolvány, útlevél vagy kártyaformátumú vezetői engedély
* lakcímigazolvány
* személyi azonosító igazolvány elvesztése esetén az erről szóló hivatalos bejelentés, azaz a rendőrség vagy okmányiroda által kiállított jegyzőkönyv
* amennyiben meghatalmazott jár el, eredeti meghatalmazás (két tanú aláírásával ellátott)

*Az anyakönyv kutathatóságára vonatkozó szabályokat az anyakönyvi eljárásról szóló 2010. évi I. törvény 93/A. §-a határozza meg.*